

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.108

 (protokols Nr.4, 39.p.)

**Par** **īres maksas noteikšanu dzīvojamām telpām Sporta ielā 6-19 Jāņmuižā Priekuļu novada Priekuļu pagastā**

 Priekuļu novada dome izskata jautājumu par viena kvadrātmetra īres maksas noteikšanu pašvaldībai piederošajām dzīvojamām telpām Spotra ielā 6-19, Jāņmuižā, Priekuļu novada Priekuļu pagastā.

Izvērtējot domes rīcībā esošo informāciju, konstatēts, ka

1. Priekuļu novada pašvaldībai pieder 1 (viens) dzīvokļa īpašums daudzdzīvokļu mājā Sporta ielā 6, Jāņmuižā, Priekuļu pagastā, Priekuļu novadā;

3. Likuma “Par dzīvojamo telpu īri” 11. panta otrajā daļā noteikts, ka dzīvojamās telpas īres maksu veido: 1) dzīvojamās mājas apsaimniekošanas izdevumu daļa, kas ir proporcionāla attiecīgās izīrētās dzīvojamās telpas platībai, un 2) peļņa.

4. Ar Priekuļu novada domes 2019.gada 20.jūnija saistošo noteikumu Nr.12 ”Par Priekuļu novada pašvaldības īpašumā esošo dzīvojamo telpu īres maksu” 4.punktu noteikts “[…] pašvaldības dzīvojamām telpām, kuras atrodas dzīvokļu īpašnieku mājās, apsaimniekošanas maksa tiek noteikta atbilstoši katras dzīvojamās mājas dzīvokļu īpašnieku kopsapulcē apstiprinātai apsaimniekošanas maksai.”

5. 2020.gada 21.februārī starp Priekuļu novada pašvaldību un DzĪKS „Gaujmala 6”, reģ.Nr.44103020393, juridiskā adrese Sporta ielā 6-26, Jāņmuiža, Priekuļu nov., Priekuļu pag. noslēgts Apsaimniekošnas līgums (turpmāk-Līgums), kurā maksa par apsaimniekošanu noteikta EUR 0,38 par 1kvm.

2. Likuma “Par dzīvojamo telpu īri” 5.pantā noteikts, ka dzīvojamās mājas pārvaldīšanas nodrošināšana (tajā skaitā ar dzīvojamās mājas pārvaldīšanu saistītu lēmumu pieņemšana, darījumu slēgšana) ir dzīvojamās mājas īpašnieka pienākums.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 14.punkta b apakšpunktu, 2019. gada 20. jūnija Priekuļu novada pašvaldības saistošiem noteikumiem Nr.12 ”Par Priekuļu novada pašvaldības īpašumā esošo dzīvojamo telpu īres maksu”, Priekuļu novada domes Finanšu komitejas 2020.gada 24.februāra lēmumu (protok. Nr.3), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Priekuļu novada pašvaldībai piederošajam dzīvoklim Nr.19 daudzdzīvokļu mājā Sporta ielā 6, Jāņmuižā, Priekuļu pagastā, Priekuļu novadā noteikt īres maksas peļnas daļu EUR 0,25 par vienu kvm un apsaimniekošanas izdevumu daļu 0,38 EUR bez PVN par 1m2 kopējās platības.
2. Atbildīgais par lēmuma izpildi Finanšu un grāmatvedības nodaļa.
3. Atbildīgo par lēmuma izpildi noteikt Priekuļu novada pašvaldības izpilddirektoru F.Puņeiko.

Domes priekšsēdētāja (paraksts) Elīna Stapulone